คะแนนดี
&nbsp;
11 ส.ค. 2554

....ทีมข่าวการเงิน
เรื่องเล็กๆ แต่ยิ่งใหญ่ทำให้ผู้ปกครองใจชื้นเกิดขึ้นในการประชุม ครม.วันที่ 11 พ.ค.ที่ผ่านมา 
เมื่อที่ประชุม ครม.เห็นพ้องตามหมอ 19 บาทนพ.พฤฒิชัย ดำรงรัตน์ รมช.คลังเสนอให้จัดสรรงบประมาณประจำปี พ.ศ. 2553 โดยปันจากงบกลางรายการสำรองจ่ายเพื่อกรณีฉุกเฉินหรือจำเป็น 1,600 ล้านบาท ไปเป็นค่าอาหารกลางวัน แก่เด็กนักเรียนให้มีอาหารกลางวันกันทุกคน 
งานนี้ถือว่ายิงไปที่หัวใจ เพราะลดค่าใช้จ่ายผู้ปกครอง ช่วยให้เด็กนักเรียนมีสุขภาพพลานามัยที่ดี ได้รับสารอาหารอย่างเพียงพอ 
หมอ 19 บาท บอกว่า ในปีงบประมาณ พ.ศ. 2553 กรมส่งเสริมการปกครองส่วนท้องถิ่น ได้รับจัดสรรงบค่าอาหารกลางวัน 13,030 ล้านบาท และได้โอนจัดสรรให้สถานศึกษาต่างๆ จนสามารถดูแลเด็กได้กว่า 4.67 ล้านคน 
แต่ปรากฏว่าวงเงินที่ได้รับจัดสรรเงินอุดหนุนมีไม่เพียงพอจึงเพิ่มเติมให้อีก 1,600 ล้านบาท จะได้ท้องอิ่ม
หมอ 19 บาท บอกว่า จะช่วยดูแลเด็กนักเรียนที่ขาดสารอาหาร หรือทุพโภชนาการ และเด็กนักเรียนยากจนได้เป็นอย่างดี
เงินจิ๊บๆ แค่นี้เล็กน้อย เมื่อแลกกับการเทใจให้รัฐบาลของผู้ปกครองทั่วประเทศ